open-index/open-wikipedia-markdown huggingface dataset:
Curium

**Curium** is 'n chemiese element met die simbool **Cm** en atoomgetal 96. Dit is 'n silwerige aktinied.

## Ontdekking 
In 1944 is curium vir die eerste keer vervaardig deur Glenn Seaborg, Ralph James en Albert Ghiorso aan die Universiteit van Kalifornië, Berkeley en geïdentifiseer deur navorsers van die Argonne National Laboratory in Chicago. Deur plutonium in 'n siklotron te bombardeer met α-deeltjies ontstaan ​​242Cm. Drie jaar later slaag Louis Werner en Isadore Perlman daarin om 'n waarneembare hoeveelheid curiumhidroksied te produseer. In 1951 is curium vir die eerste keer in suiwer basiese vorm geproduseer. Curium is vernoem na Marie Curie uit respek vir die werk wat sy verrig het op die gebied van radioaktiwiteit.

## Toepassings 
Curium is slegs in beperkte mate beskikbaar en word daarom feitlik uitsluitlik vir wetenskaplike doeleindes gebruik. Daar bestaan ​​vermoedens dat curium gebruik kan word as 'n hittebron. Curium is ook toegepas as α-bron vir die Alpha Proton X-Ray Spectrometer wat na die planeet Mars gestuur is.

## Eienskappe 
Sommige curiumisotope (soos 248Cm) is tot op hede slegs in orde van milligramme geproduseer. Van ander isotope (bv. 242Cm en 244Cm) is groter hoeveelhede geproduseer en sodoende kan daar ondersoek gedoen word na die eienskappe van hierdie element. Verskeie verbindings van curium is bekend en beskryf, soos curium-3-oksied en kurium-3-chloried. Chemiese gesien vertoon curium baie ooreenkomste met gadolinium, maar die kristalstruktuur is kompleks.

## Verskyning 
In uiters klein hoeveelhede word curium aangetref in uraanerts as gevolg van natuurlike verval. Hierdie hoeveelhede is kommersieel gesien nie noemenswaardig nie. Vir wetenskaplike en industriële toepassings word curium geproduseer deur plutonium te bombardeer met neutrone.

## Isotope 
Daar is 19 radioaktiewe curiumisotope bekend. Met 'n halfleeftyd van so 16 miljoen jaar is 247Cm die stabielste.

## Toksikologie en veiligheid 
Aangesien curium nie in noemenswaardige hoeveelhede in die biosfeer aangetref word nie, is die risiko's in die natuur klein. In kernnavorsingslaboratoria waar curium wel voorkom moet dit met groot versigtigheid behandel te word, omdat curium hom in botstrukture kan ophoop waarna dit as gevolg van die radioaktiwiteit rooibloedselle kan vernietig.

## Verwysings 
## Eksterne skakels 
* webelements.com/curium
Jim Lovell

**James Arthur "Jim" Lovell Jr.** (25 Maart 1928 – 7 Augustus 2025) was 'n Nasa-ruimtevaarder en afgetrede kaptein van die Amerikaanse Vloot. Hy het bekend geraak as die bevelvoerder van die Apollo 13-missie wat kritiek geraak het nadat 'n suurstoftenk tydens die maanreis ontplof het. Hy was ook die bevelvoerder van Apollo 8 se Apollo-beheer-en-diensmodule, die eerste Apollo-missie wat om die maan gewentel het. Hy het aan twee Gemini-sendings deelgeneem: Gemini 7 en Gemini 12.

Jim Lovell en sy twee bemanningslede van Apollo 8, William Anders en Frank Borman, is in 1968 as *Time* se Persone van die Jaar aangewys ter erkenning vir hulle harde werk. Hy het die *Congressional Space Medal of Honor* en die *Presidential Medal of Freedom* ontvang. Hy was een van slegs 24 mense wat na die maan gevlieg het, die eerste van drie mense wat twee keer na die maan gevlieg het en die enigste wat twee keer na die maan gevlieg het sonder om daarop te land. Hy was ook die eerste persoon wat vier ruimtevlugte onderneem het.

## Sien ook 
* Ruimtevaardergroep 2

## Eksterne skakels 
*
Jonathan Rhys Meyers

**Jonathan Rhys Meyers** (* 27 Julie 1977 as '''Jonathan Michael Francis O'Keeffe''') is 'n Ierse akteur wat internasionale bekendheid verwerf het met rolprente soos *Velvet Goldmine* (1998), *Bend It Like Beckham* (2002), *Match Point* (2005) en *Mission Impossible III* (2006) en sy hoofrolle in televisiereekse - as Elvis Presley in die biografiese minireeks *Elvis* (2005), en as koning Hendrik VIII van Engeland in die Britse uitsaaikorporasie BBC se historiese dramareeks *The Tudors* (2007–10).

As model was hy tot en met 2011 verskeie kere betrokke by advertensieveldtogte vir *Hugo Boss* se fyngeur *Element* wat in 2009 geloods is, en in 2007 vir die Italiaanse mode-etiket *Versace*. Rhys Meyers bly tans in Londen en Los Angeles.

## Verwysings
Bob Ludwig

duimnael|Bob Ludwig in 2008 in sy klankateljee *Gateway Mastering Studio*
**Bob Ludwig** (met volle naam **Robert C. Ludwig**; * 1945) is 'n Amerikaanse klankingenieur wat onder die mees befaamde spesialiste in sy vakgebied gereken word en meer as 8&nbsp;000 album-opnames vir meer as 1&nbsp;300 kunstenaars en musiekgroepe gemeester het. In 1992 het Ludwig sy eie meester-klankateljee, *Gateway Mastering Studio*, in Portland in die Amerikaanse deelstaat Maine ingerig.

Die *Audio Engineering Society (AES)* het sy goue medalje in 2015 aan Bob Ludwig toegeken as erkenning vir sy prestasies en jarelange werk as meester-klankingenieur en opvoeder asook sy dienste aan die AES.

## Verwysings 
## Eksterne skakels 
* Bob Ludwig oor die klankgehalte van vinielplate. In: *LA Weekly*, 27 Januarie 2015: *Why CDs May Actually Sound Better Than Vinyl*
Linen Hall Library

duimnael|*Linen Hall Library* op Belfast se sentrale Donegall-plein Noord
duimnael|Die biblioteek se gerieflike leessaal

Die ***Linen Hall Library*** is die oudste biblioteek in Belfast, Noord-Ierland, en die laaste intekenbiblioteek op die eiland Ierland. Die biblioteek, wat in 1788 gevestig is, is gegrond op die radikale en verligte gedagtes van sy ontstaanstyd en het van begin af sy onafhanklikheid gehandhaaf as 'n instelling waarvan die bates in besit moet bly van die gemeenskap.

Die biblioteek bewaar die mees omvangryke versameling van publikasies in die veld van Ierse en plaaslike studies (*Irish and Local Studies Collection*), waaronder historiese boeke wat in Belfast en die res van Ulster gedruk is, en 250&nbsp;000 boeke en ander media in die Noord-Ierse Politieke Versameling (*Northern Ireland Political Collection*), die omvattendste argief oor die politieke onluste in Noord-Ierland. 'n Ander beduidende en unieke argief het Noord-Ierse toneelkuns en uitvoerende kunste as onderwerp (*Northern Ireland Theatre and Performing Arts Archive*).

Andrew Gibson, 'n boorling van Ayrshire in Suidwes-Skotland wat hom in Belfast gevestig en hier as goewerneur van die *Linen Hall Library* en as een van die eerste voorsitters van die *Belfast Scottish Association* gedien het, was 'n entoesiastiese aanhanger van Robert Burns se digkuns. Sy versameling van meer as 2&nbsp;000 boekdele van Burns-werke en Burnsiana is in 1901 deur publieke subskripsie aangekoop en word sedertdien in die *Linen Hall Library* bewaar. Dit is een van die grootste versamelings oor Skotland se nasionale digter.

Die *Linen Hall Library* dien naas sy funksie as biblioteek as belangrike kulturele sentrum in die Noord-Ierse hoofstad waar maandeliks uitstallings gehou asook lesings en voordragte aangebied word.

## Verwysings 
## Eksterne skakels
Fritz Machlup

**Friedrich Eduard Machlup** (meestal kort **Fritz Machlup** genoem; tot 1940: *Machlup-Wolf*, * 15 Desember 1902 in Wiener Neustadt, Oostenryk-Hongarye; † 30 Januarie 1983 in Princeton, New Jersey, Verenigde State) was 'n Oostenryks-Amerikaanse ekonoom wat vanaf 1933 in die VSA werksaam was. Binne sy vakgebied was Machlup een van die eerste wetenskaplikes wat die belangrikheid van kennis as ekonomiese hulpbron teoreties beskryf het. 

Sy bydrae tot kennisekonomie, 'n destyds betreklik nuwe navorsingsgebied, is gepubliseer in sy werk *The Production and Distribution of Knowledge in the United States* (1962). Om tred te hou met wat hy beskryf het as "ontploffing van kennis" het hy in die 1980's begin met 'n hersiene nuwe uitgawe van dié werk in tien boekdele - *Knowledge: Its Creation, Distribution and Economic Significance*.

Merkwaardig naas sy akademiese aktiwiteite was sy geesdrif vir skisport. Nog op 79-jarige leeftyd het hy tydens wedstryde, waar hy met betreklik jonger mans moes meeding, twee brons-medaljes gewen.

## Sien ook 
* Halfleeftyd van kennis

## Verwysings
Vank

Die **Vank** (Armeens: Սուրբ Ամենափրկիչ Վանք, *Surp Amenaprgich Vank*; Persies: کلیسای وانک of آمنا پرکیج, *Kelisa-ye Vank of Amenapergich*), of **Vank-katedraal**, is 'n Armeens-Apostoliese kerk in Isfahan, Iran. *Vank* beteken klooster in Armeens. Die katedraal heet amptelik die **Heilige Verlosser-katedraal**. Dit is aan die begin van die 17de eeu gebou.

## Agtergrond 
Die ou hoofstad was Tabriz, in die noordweste van die Persiese Ryk. Sjah Abbas I die Grote was bang dat deel van sy ryk deur die Ottomaanse Ryk verower sou word, wat inderdaad later gebeur het. Hy het dus sy hoofstad na Isfahan verskuif. In 1604 het hy ook 3&nbsp;000 Armeense gesinne uit die stad Julfa na Isfahan verskuif. Julfa lê nou in die Aserbeidjanse eksklawe Nachitsjevan.

Abbas I het dit ook gedoen om die handel in sy nuwe hoofstad te bevorder, veral om die syhandel te bly monitor. Hy het 'n nuwe distrik, Nieu-Julfa, gebou en die inwoners in staat gestel om hul eie kerke te bou. In 1606 bou Nieu-Julfa sy eerste katedraal, wat tussen 1655 en 1664 vervang is deur die huidige gebou.

Tot op hede word die kerk steeds vir godsdiens gebruik. In die altaar lê glo die oorblyfsels van die heilige Josef van Arimathea.

Benewens hierdie katedraal is daar nog 12 Armeense kerke in Isfahan. Enkele van hierdie kerke is die Betlehem-kerk, die Kerk van Maria en die Kerk van Sint Joris.

Langs die katedraal is 'n museum waar verskillende voorwerpe uit die geskiedenis van Armeniërs in Isfahan bewaar word, waaronder die eerste gedrukte Armeense Bybel, wat in 1665 in Amsterdam gedruk is.
Mercury-program

[duimnael|Die Mercury-kapsule met die [Lanseerontsnapstelsel|ontsnappingsvuurpyl daarop.]]

Die **Mercury-program** was die eerste bemande ruimteprogram van die Verenigde State van Amerika wat in 1958 begin is en in 1963 afgeloop het. Die hoofdoelwit van die program was om 'n persoon in 'n wentelbaan om die aarde te plaas en hom veilig terug te bring, verkieslik voor die USSR dit kon doen. Die destyds-pasgestigte NASA het die program by die Amerikaanse Lugmag oorgeneem. Die totale program het uit twintig onbemande vlugte (party het diere as passasiers gehad) en ses suksesvolle ruimtetogte deur ruimtemanne bestaan.

Die program het V$277 miljoen gekos (teen 1965 VSA dollar-pryse) en het werk aan 2 miljoen mense verskaf. Die ruimtemanne wat aan die program deelgeneem het, staan bekend as die *Mercury Sewe*.

Die Mercury-program is deur die Gemini-program opgevolg.
Rutger Hauer

**Rutger Oelsen Hauer** ([ˈrɵtxər ˈulsə(n) ˈɦʌuər]; 23 Januarie 1944 – 19 Julie 2019) was 'n Nederlandse akteur, skrywer en omgewingsaktivis wat in 1981 en 1982 internasionale bekendheid verwerf het met sy hoofrolle in die Amerikaanse rolprente *Nighthawks* (as terroris Reinhardt Heymar Wulfgar) en *Blade Runner* (as gedoemde "replikant"). Hauer het in sy langdurige loopbaan in Nederlandse en Engelsmedium-rolprente opgetree. Sy debuut as akteur het hy reeds op vyfjarige leeftyd in die Sophokles-tragedie *Ajax* gemaak waar hy die rol van Eurysakes vertolk het. Sy eerste groot sukses het hy met die Nederlandse televisiereeks *Floris* behaal.

Hauer beywer hom vir maatskaplike kwessies soos Vigs en het die *Rutger Hauer Starfish Association*, 'n Vigs-bewussynsorganisasie, in die lewe geroep. Alle inkomste uit sy outobiografie *All Those Moments: Stories of Heroes, Villains, Replicants, and Blade Runners*, wat Rutger Hauer saam met die Amerikaanse outeur en aktivis Patrick Quinlan geskryf en in 2007 gepubliseer het, skenk die akteur aan dié organisasie.

;Privaat lewe
Hauer het die Switserse pianis en kunstenaar Heidi Merz in 1965 ontmoet. Hulle is getroud en het in 1966 'n dogter, aktrise Aysha Hauer, gehad. Merz en Hauer het kort daarna uitmekaar gegaan.

In 1969 het Hauer saam met Ineke ten Cate, dogter van joernalis en hoofredakteur van die Leeuwarder Courant, Laurens ten Cate, in 'n plaashuis in Siegerswoude ingetrek. Hulle is in 1985 getroud. Hierdie huwelik het kinderloos gebly.

Hauer is op 19 Julie 2019 oorlede aan pankreaskanker   na 'n kort siekbed op die ouderdom van 75 in sy tuisdorp Beetsterzwaag. .

## Verwysings
Natalia Koroleva

**Natalia Koroleva** (gebore 31 Mei 1973) is 'n Russiese sangeres en musikant.

## Diskografie 
* «Жёлтые тюльпаны» (1990)
* «Дельфин и русалка» (1992)
* «Поклонник» (1994)
* «Конфетти» (1995)
* «Бриллианты слёз» (1997)
* «Сердце» (2001)
* «Осколки прошлого» (2002)
* «Веришь или нет (плюс Тарзан)» (2003)
* «Рай там, где ты» (2006)
* «Магия Л…» (2015)

## Eksterne skakels 
* Nie-amptelike webtuiste
Walter M. Schirra

**Walter M. Schirra** (* 12 Maart 1923 – † 3 Mei 2007) was 'n Amerikaanse ruimtevaarder, kaptein in die Amerikaanse Vloot, vlieënier, lugvaartingenieur, toetsvlieënier en een van die oorspronklike Mercury Sewe-ruimtemanne. Hy was in beheer van die Mercury-Atlas 8, gelanseer op 3 Oktober 1962 waartydens hy ses keer om die Aarde gewentel en altesaam nege uur in die ruimte deurgebring het.

Hy was ook die bevelvoerder van die Gemini 6A en Apollo 7-sendings.

## Eksterne skakels 
*  
*
Donn F. Eisele

**Donn Fulton Eisele** (23 Junie 1930 – 1 Desember 1987) (Kolonel, Amerikaanse Lugmag), was 'n toetsvlieënier en Nasa-ruimtevaarder. Hy was in 1968 in beheer van die beheermodule tydens die Apollo 7-sending. Nadat hy Nasa en die lugmag se diens verlaat het, word hy die vredekorpsdirekteur vir Thailand voordat hy die privaatsektor betree.

## Dood 
Eisele sterf in 1987, op die ouderdom van 57, aan 'n hartaanval terwyl hy op 'n sakereis in Tokio, Japan was. Hy sou die opening van 'n nuwe *Space Camp* bywoon wat gemodelleer is op die een by die *U.S. Space & Rocket Centre* in Huntsville, Alabama. Eisele is in Japan veras, en sy as is in die Arlington Nasionale Begraafplaas met volle militêre eerbewyse begrawe.

## Verwysings 
## Eksterne skakels
Mercury Sewe

duimnael|regs|240px|Die Mercury-sewe
Die **Mercury Sewe** was 'n groep van sewe ruimtemanne wat aan die Mercury-program deelgeneem het en op 9 April 1959 deur Nasa aangekondig is. Daar word ook na hulle verwys as die Oorspronklike Sewe of Ruimtevaardergroep 1. Hulle het al die bemande Mercury-vlugte gevlieg van Mei 1961 tot Mei 1963. Die sewe ruimtemanne is Scott Carpenter, Gordon Cooper, John Glenn, Gus Grissom, Wally Schirra, Alan Shepard en Deke Slayton.

Lede van die groep het op alle klasse van bemande Nasa-ruimtetuie van die 20ste eeu gevlieg: Mercury, Gemini, Apollo en die pendeltuie. Gus Grissom het in 1967 in Apollo 1 in 'n vuur gesterf. Die ander het almal geleef tot nadat hulle uit diens getree het. John Glenn het 'n senator geword en het 36 jaar later in die ruimtependeltuig Discovery gevlieg om die oudste persoon te word om in die ruimte te vlieg. Hy was die langslewende persoon van die groep en het in 2016 gesterf.
Neteldier

duimnael|Die poliep- en die kwalvorm: die twee basiese vorme wat by die Cnidaria voorkom.

**Neteldiere**, **holtediere** of **Cnidaria** vorm ’n filum van die diereryk. Die filum bevat die skyf- en kubuskwalle, die hidropoliepe en die blomdiere. Hulle kom almal in die water voor, hoofsaaklik seewater. 

Neteldiere kom al lank op die aarde voor, maar aangesien hulle lank geen skelet gevorm het nie, is die fossiele bewyse vir hul bestaan beperk tot die steenkorale en ’n paar goed bewaarde afdrukke van kwalagtiges. Die vroegste bekende meersellige lewe op aarde, die Ediacara-fauna, wat van 542 miljoen tot 630 miljoen jaar gelede dateer, bevat al duidelike fossiele van neteldiere.

## Anatomie 
Die basiese vorm van die neteldier is ’n sakkie met net een opening, wat as mond én anus dien. Om die opening is tentakels, waarin gespesialiseerde selle voorkom wat angeltjies kan uitskiet. Dit is die netelselle, waaraan die diere hul naam te danke het. Die gif wat daaruit skiet, verlam die prooi, wat daarna deur die tentakels na die "mond" gebring word. In teenstelling met byvoorbeeld sponsdiere, het neteldiere duidelik verskillende organe: byvoorbeeld ’n opperhuid, maag en eenvoudige senustelsel.

## Ontwikkeling 
Die lewensiklus van die neteldier bevat in beginsel twee stadiums: ’n poliep- en kwalstadium. In die poliepstadium sit die dier meestal aan die bodem vas met sy mond en vangarms na bo. In die kwalstadium dryf dit saam met die seestrome met sy mond en vangarms na onder. By korale en seeanemone is die poliepstadium die belangrikste en is die kwalstadium die larwestadium. By kwalle is dit andersom.

Sowel geslagtelike as ongeslagtelike voortplanting kom by neteldiere voor.

## Taksonomie 
Die Cnidaria word in ses klasse verdeel:
* Anthozoa (blomdiere)
* Cubozoa (kubuskwalle)
* Hydrozoa (hidropoliepe)
* Scyphozoa (skyfkwalle)
* Staurozoa
* Polypodiozoa

Korale, bloublasies en seeanemone behoort almal tot die filum Cnidaria. Die belangrikste klas vir koraalriwwe is die Anthozoa (blomdiere). Hulle word in twee onderklasse verdeel: Zoantharia (of Hexacorallia) en Alcyonaria (of Octocorallia). Die voorvoegsels hexa- (ses) en octo- (agt) verwys na die getal tentakels wat die dier het.

## Galery 

Beeld:Parazoanthus.JPG|Geel korsanemoon van die orde Zoanthidea.
Beeld:Radianthus ritteri.JPG|Seeanemoon van die orde Actinaria (familie Stichodactylidae).
Beeld:Alcyonium palmatum.jpg|Sagte koraal van die orde Alcyonacea.

Beeld:leerkoraal.JPG|Sagte koraal van die orde Alcyonacea.
Beeld:Steenkoraal.JPG|Steenkoraal van die orde Madreporaria.
Beeld:Zwart koraal.JPG|Swart koraal van die orde Antipatharia.

## Verwysings 
## Eksterne skakels 
*
*
*15px Hierdie artikel is vertaal uit die Nederlandse Wikipedia
Blomdier

**Blomdiere** of **blompoliepe** is ’n klas (**Anthozoa**) van die neteldiere. 

## Leefwyse 
Die diere leef gedurende hul volwasse lewe as poliepe op die seebodem. Hul deursnee wissel van minder as ’n millimeter tot 10 meter. Die naam kom van die dikwels gekleurde vangarms waarmee hulle hul prooi soos plankton uit die water filtreer of klein visse gryp wat deur die netelselle verdoof word. Hulle gebruik dit ook om hulle teen hul vyande soos slakke, wurms, spinnekoppe en seesterre te verdedig. Hulle kan geslagtelik of ongeslagtelik voortplant.

Baie blomdiere leef in simbiose met eensellige alge, wat zooxanthellae genoem word. Die alge voorsien die diere van voedingstowwe wat hulle nie self kan vervaardig nie. Ook die kleure van baie seeanemone en korale kom van die alge, wat lewe van die afvalstowwe wat die blomdiere nie meer nodig het nie. 

## Taksonomie 
Die blomdiere word in twee groot subklasse onderverdeel: die Octocorallia (poliepe met agt tentakels) en Hexacorallia (poliepe met ses tentakels of ’n meervoud van ses). In elke subklas is verskeie ordes. Die sagte korale is byvoorbeeld ’n orde uit die eerste subklas, en die seeanemone en steenkorale ordes uit die tweede subklas.

*Subklas Octocorallia (agt tentakels) - voorheen Alcyonaria
**Alcyonacea (sagte korale)
**Helioporacea 
**Gorgonacea (horingkorale)
**Pennatulacea (seevere)
**Stolonifera
**Telestacea
*Subklas Hexacorallia (ses tentakels of ’n veelvoud daarvan) - voorheen Zoantharia
**Actiniaria (seeanemone)
**Antipatharia (swart en doringkoraal)
**Ceriantharia 
**Corallimorpharia
**Scleractinia (rifkorale)
**Zoantharia (Korsanemone)

## Eksterne skakels 
*
*
*15px Hierdie artikel is vertaal uit die Nederlandse Wikipedia
Gus Grissom

**Virgil Ivan "Gus" Grissom** (3 April 1926 – 27 Januarie 1967) was een van die eerste ruimtevaarders van Nasa en was deel van die Mercury Sewe. Hy was 'n vlieënier en toetsvlieënier in die Amerikaanse Lugmag, waar hy die titel van luitenant-kolonel gehad het, en ook 'n meganiese ingenieur. Hy is die tweede Amerikaner wat in die ruimte gevlieg het en die eerste wat twee keer in die ruimte gevlieg het. Hy was deel van Mercury-Redstone 4, Gemini 3 en hy sterf op 27 Januarie 1967 in 'n brand aanboord die Apollo 1.

## Eksterne skakels
Trigonometriese baken

[duimnael|regs|250px|'n Stapper by 'n trigonometriese baken op die [Tsitsikammaberge]]
'n **Trigonometriese baken** is 'n landmerk of peilmerk wat vir geodetiese opmeting gebruik word. Hierdie bakens word gewoonlik deur regerings opgerig, en die koördinate en hoogte van die baken word dan gepubliseer. Die vorm van hierdie bakens verskil van land tot land.  Die posisie en hoogte van elke trigonometriese baken word gewoonlik op topografiese kaarte aangewys.

## Trigonometriese bakens in Suid-Afrika 
Daar is ongeveer 28 000 trigonometriese bakens in Suid-Afrika, gewoonlik 'n wit betonbasis met swart metaalplate bo-op. Die bakens in Suid-Afrika word deur die Departement van Landelike Ontwikkeling en Grondhervorming bestuur. Hierdie bakens word meestal op berge, heuwels en prominente mensgemaakte strukture aangetref.

Trigonometriese bakens vorm deel van 'n ou opnamestelsel, wat ook 24 000 stadspeilmerke in 122 dorpe en stede in Suid-Afrika insluit, asook duisende peilmerke wat oorspronklik langs spoorlyne in 'n betonbasis geplaas is, maar ook later langs paaie en snelweë. Hierdie bakens en peilmerke is 'n passiewe stelsel aangesien die baken slegs die koördinate wat aan hom toegewys is verteenwoordig, en geen rol speel in die opdatering of monitering van sy posisie nie. Hierdie opnamestelsel word geleidelik vervang deur aktiewe GPS-stasies, wat in Suid-Afrika bekend staan as *TrigNet*.  Die voordeel van die nuwe GPS gebaseerde stelsel is dat dit lewendige data voorsien, en die data kan elektronies gestoor word om later verwerk te word.

## Fotogalery 

Lêer:P1000268a The summit of Lion's Head.jpg|'n Trigonometriese baken op Leeukop in Kaapstad.
Lêer:Tolland Trig Station on Willans Hill.jpg|'n Trigonometriese baken in Australië.
Lêer:Геодезический знак-2. BZD.jpg|'n Trigonometriese baken in Kazakhstan.
Lêer:Mount Isobel 022.JPG|'n Trigonometriese baken in Nieu-Seeland.
Lêer:Centro geodésico Portugal.JPG|'n Trigonometriese baken in Portugal.
Lêer:Pen-Ychain trig - geograph.org.uk - 183700.jpg|'n Trigonometriese baken in die Verenigde Koninkryk.
Lêer:Entzia - Punta del Puerto de Munain.jpg|'n Trigonometriese baken in die Spanje.

## Sien Ook 
* Peilmerk

## Verwysings 
## Eksterne skakels 
* Lys van Suid-Afrika se Trigonometriese bakens in 'n formaat wat in Google Earth gelees kan word.
Pampoenbom

duimnael|'n Pampoenbom op 'n sleepwa
**Pampoenbomme** was konvensionele lugbomme wat ontwikkel is deur die Manhattan-projek en wat gebruik was deur die United States Army Air Forces teen Japan tydens die Tweede Wêreldoorlog. Die pampoenbom was 'n nabyreplika van die Fat Man plutoniumbom met dieselfde ballistiese en hanteringeienskappe, maar het nie-kern konvensionele hoë plofstof gebruik.

Dit is hoofsaaklik gebruik vir toets- en opleidingsdoeleindes, waar bestrydingsmissies met pampoenbomme gevlieg is deur die "509th Composite Group".

Die naam "pampoenbom" was die werklike verwysingsterm wat gebruik is in amptelike dokumente, die gevolg van die groot, vet ellipsoïdale vorm van die omhulsel, bedoel om die Fat Man se sferiese "fisikapakket" (die plutonium inploffingskernwapen se kern) in te sluit, in plaas van die meer gewone silindriese vorm van ander bomme.
Apollo 4

links|70px
regs|duimnael|Apollo 4 word gelanseer
**Apollo 4** (ook bekend as AS-501) was die eerste onbemande toetsvlug van die Saturn V-vuurpyl van die Apollo-program. Die vuurpyl is gebruik vir die maanlandings. Dit is gelanseer vanaf lanseerplatform 39 by die John F. Kennedy Ruimtesentrum op Merritt-eiland, Florida. Hierdie fasiliteit is spesiaal vir die Saturn V ontwikkel.

Die Apollo-vlug het al drie stadiums ingesluit: S-IC-eerste stadium, S-II-tweede stadium en S-IVB-derde stadium. Laasgenoemde stadium is ook tydens die vlug weer ontbrand, 'n eerste vir NASA. Apollo 4 is op 9 November 1967 gelanseer.
Gemini-program

:*Hierdie artikel handel oor die Gemini ruimtevlugprogram. Vir ander gebruike, sien Gemini.*
duimnael|links|'n Illustrasie van die Gemini ruimtetuig

Die **Gemini-program** was Nasa se tweede bemande ruimtevlugprogram. Dit het die Mercury-program opgevolg en is op sy beurt deur die Apollo-program opgevolg. Dit het in 1961 begin en het in 1966 tot 'n einde gekom. Die Gemini-ruimtetuie het 'n bemanning van twee gehad. Tien Gemini-bemannings het lae-wentelbaan missies om die aarde tussen 1965 en 1966 voltooi. Dit het verseker dat Amerika die leiding in die ruimtewedloop geneem het.

Die doelwit van die program was om tegnieke vir ruimtevaart te ontwikkel om sodoende 'n persoon op die maan te plaas. Die missies was net so lank soos reise na die maan en hulle het ook ruimtewandelings en werkstegnieke in die ruimte vervolmaak. Ook die tegnieke om ruimtetuie in die ruimte te stuur, wentelbane te verander en om ruimtetuie te dok is vervolmaak. Nadat hierdie tegnieke ontwikkel is kon die Apollo-program voortgaan om mense op die maan te plaas.

Gemini 1 en Gemini 2 was twee onbemande vlugte.

## Ruimtevaarders 
## Notas 
## Verwysings
Scott Carpenter

**Malcolm Scott Carpenter** (* 1 Mei 1925 – † 10 Oktober 2013) was 'n Amerikaanse vlootoffisier en vlieënier, toetsvlieënier, lugvaartingenieur, ruimtevaarder en skubaduiker. Hy is in April 1959 as deel van die Mercury Sewe-groep gekies. Hy was die tweede Amerikaner, na John Glenn, wat om die Aarde gewentel het met Mercury-Atlas 7 en die vierde Amerikaner in die ruimte, na Alan Shepard, Gus Grissom en John Glenn.

## Eksterne skakels 
*  
*
Cannes-rolprentfees 2017

Die **70ste jaarlikse Cannes-rolprentfees** is van 17-28 Mei 2017 in Cannes, Frankryk, gehou. Die Spaanse regisseur en draaiboekskrywer Pedro Almodóvar was die voorsitter van die jurie vir die hoofkompetisie en die Italiaanse aktrise Monica Bellucci die aanbieder van die openings- en die afsluitingseremonie. Altesaam 46 rolprente en kortfilms is vertoon.

Die fees is geopen met die Franse regisseur Arnaud Desplechin se prent ''Ismael's Ghosts* en afgesluit met *The Square'' van die Sweedse regisseur Ruben Östlund. Laasgenoemde prent het ook die Palme d'Or gewen.

Die fees vier vanjaar sy 70ste herdenking. Laat in Maart 2017 is die amptelike plakkaat vir die fees, met die Italiaanse aktrise Claudia Cardinale op, bekend gestel.

## Belangrikste pryse 
## Ander pryse 
## Verwysings 
## Eksterne skakels 
* Fees se amptelike webtuiste
* 15px Hierdie artikel is vertaal uit die Engelse Wikipedia
Skreegroen

**Skreegroen** stel 'n groen kleur voor. Alhoewel dit veronderstel is om 'n fluoreserende kleur te wees, bestaan daar nie tans 'n manier om fluoreserende kleure op 'n rekenaarmonitor weer te gee nie.

## Kleurkoördinate 
Volgens verskeie kleurskemas word **skreegroen** as volg voorgestel:

Bron: Crayola

## Sien ook 
* Lys van kleure
Russiese groen

**Russiese groen** stel die kleur van Russiese weermaguniforms voor.

## Kleurkoördinate 
Volgens verskeie kleurskemas word **Russiese groen** as volg voorgestel:

Bron: ISCC NBS

## Sien ook 
* Lys van kleure
Neongroen

**neongroen** is 'n helderskerp skakering van groen wat in psigodeliese kuns en in mode gebruik word.

## Kleurkoördinate 
Volgens verskeie kleurskemas word **neongroen** as volg voorgestel:

Bron: Internet

## Sien ook 
* Lys van kleure
Blougesiggie

Die **blougesiggie** (*Junonia oenone*), is 'n vlinder wat behoort tot die familie van vierpootskoenlappers (Nymphalidae). In Engels staan dit bekend as die *Blue pansy*.

## Subspesies 
**Junonia oenone oenone* - kom in Afrika voor, maar nie in Madagaskar nie.
**Junonia oenone epiclelia* - kom slegs in Madagaskar, Aldabra, Astove, Assumption en die Cosmoledo-eilande voor.

## Habitat 
Die hoofhabitat is savanneboswêreld, maar hierdie wydverspreide spesie word ook in reënwoude, grasvelde en stedelike gebiede aangetref, ek selfs ook in besproeide areas in woestyne. 

## Fotogalery 

Lêer:Blue Pansy (Junonia oenone) female (17126411327).jpg|'n Wyfie in die Krugerwildtuin.
Lêer:Blue Pansy (Junonia oenone) male (32012448760).jpg|'n Mannetjie in KwaZulu-Natal.
Lêer:Junonia oenone.JPG|*Junonia oenone* in Tanzanië

## Sien ook 
* Alfabetiese lys van Suid-Afrikaanse vlinders

## Verwysings
Mathias Binswanger

duimnael|Mathias Binswanger (2008)
**Mathias Binswanger** (* 10 Oktober 1962 in St. Gallen) is 'n Switserse ekonoom. Hy is professor in ekonomie aan die Universiteit van Toegepaste Wetenskap Noordwes-Switserland in Olten, privaatdosent aan die Universiteit St. Gallen, en publikus.
St. Gallen

**St. Gallen** (in Duits soms ook gespel as **Sankt Gallen**) is die administratiewe setel van die gelyknamige Switserse kanton. Die stad het sy oorsprong in 'n nedersetting wat vlakby die Middeleeuse klooster St. Gallen (gestig in 719) ontstaan het en ook daarna vernoem is. Volgens oorlewerings was die Ierse monnik en hermiet Gallus die klooster se naamgewer. 

St. Gallen is in die oorgangsgebied tussen die saggies golwende Bodenmeerstreek en die Appenzell-voetheuwels op 'n hoogte van tussen 496 en 1 074 m geleë. Die historiese stadskern het in 'n vallei in die hoër geleë deel van die stadsgebied ontstaan. Die moeilike terrein - riviere soos Sitter en Goldach het diep ravyne in die plaaslike landskap gesny - het nog tot in die middel van die 19de eeu vervoer in die gebied belemmer. Sedert 1856 verbind spoorlyne die stad met ander dele van Switserland en die buiteland. Danksy sy ligging by die kruispunt van belangrike spoorwegroetes tussen Zürich en München en tussen die Bodenmeer en Luzern het St. Gallen tot 'n vervoerspilpunt ontwikkel. Vandag is St. Gallen daarnaas 'n ekonomiese, opvoedkundige, geneeskundige en kulturele sentrum vir Noordoos-Switserland en dele van die aangrensende buiteland.

St. Gallen het oorspronklik oor sowat 4 km2 gestrek, en eers in 1918 is die stadsgebied merkbaar vergroot tot die huidige 39,4 km2 deur die insluiting van twee aangrensende munisipaliteite, Straubenzell en Tablat.

## Verwysings 
## Eksterne skakels 
*  Amptelike webwerf
Malvabloutjie

'n **Malvabloutjie** (*Cacyreus marshalli*) is 'n vlinder in die familie van Bloutjie-skoenlappers (*Lycaenidae*). Dit staan in Engels bekend as die *Geranium bronze*.

## Verspreiding 
Waarskynlik oorspronklik net in die suidwestelike dele van Suid-Afrika, maar dit het versprei na die res van die land, en selfs na Europa as gevolg van die spesie se aanpassing by gekweekte malvas. Dit word as 'n pes beskou in Spanje en het ook die Verenigde Koninkryk bereik.

## Habitat 
Parke en tuine, rioolputte, berge, kuslyne, heuwels, vleilande en vlaktes.

## Voorkoms 
Die vlerkspan van die wyfie is 18–27&nbsp;mm en dié van die mannetjie is 15–23&nbsp;mm. Die bokant van die vlerke is bruin. Die onderkant van die vlerk is bruin met wit spikkels en vlekke.

Die malvabloutjie (*Cacyreus marshalli*) word dikwels verwar met die *Cacyreus tespis* (waterbloutjie) wat baie dieselfde lyk, maar die bovlerk het nie die blou skynsel wat die waterbloutjie het nie.

## Sien ook 
* Alfabetiese lys van Suid-Afrikaanse vlinders

## Verwysings
Ralierooivlerkie

'n **Ralierooivlerkie** (*Axiocerses tjoane*) is 'n vlinder in die familie van Bloutjie-skoenlappers (*Lycaenidae*). Dit staan in Engels bekend as die *Common scarlet* of *Eastern scarlet*.

## Subspesies 
* *Axiocerses tjoane tjoane*
:: Verspreiding: Suidelike en oostelike dele van Afrika. In Suid-Afrika kom dit naby die kus voor vanaf Grahamstad in die Oos-Kaap tot in KwaZulu-Natal, asook in Mpumalanga, Gauteng, Limpopo en Noordwes.
* *Axiocerses tjoane rubescens* (Henning & Henning, 1996)
:: Verspreiding: Demokratiese Republiek van die Kongo en Zambië.

## Habitat 
Heuwels en vlaktes. Die ruspes vreet hoofsaaklik aan witdoring, soetdoring, papierbasdoring

## Fotogalery 

Lêer:Axiocerces tjoane-01 (xndr).jpg|'n Wyfie.
Lêer:Axiocerses tjoane tjoane, mannetjie, J Dobson, a.jpg|'n Mannetjie.

## Sien ook 
* Alfabetiese lys van Suid-Afrikaanse vlinders

## Verwysings
Broodrolletjie

duimnael|regs|Broodrolletjies in 'n mandjie.

**Broodrolletjies** is klein ronde of langwerpige broodjies wat op 'n bakplaat gebak word. Dit word algemeen gebruik vir die maak van hamburgers en worsbroodjies, en kan ook vir die maak van toebroodjies gebruik word.

## Verwysings
Paasbolletjie

duimnael|regs|Paasbolletjies

**Paasbolletjies** is soet, gekruide broodjies wat rosyntjies of korinte bevat, met 'n kruis bo-op. Dit word tradisioneel deur Christene geëet op Goeie Vrydag.

## Sien ook 
* Paaseier
* Paasfees

## Verwysings
Piesangbrood

[duimnael|regs|Piesangbrood en [aarbeie]]

**Piesangbrood** is 'n soet brood wat fyngedrukte piesang bevat.

## Verwysings
Mieliebrood

duimnael|regs|Mieliebrood in 'n gietysterpan
**Mieliebrood** of **suikermieliebrood** is 'n Suid-Afrikaanse gereg. Dit is 'n versoete brood, gebak met geroomde mielies, dit word gewoonlik gebotterd geëet, vars uit die oond, terwyl dit nog warm is. Tradisioneel word dit in metaal kakaoblikkies gepak, met die deksel op, en word dan gestoom. 

Mieliebrood is 'n tradisionele maaltyd of straatkos in Eswatini. Dit neem 20 tot 35 minute om voor te berei en 30 tot 45 minute om in die oond te bak.

Mieliebrood, gemaak van wit of geel mieliemeel, is 'n algemene brood in die Amerikaanse kookkuns.

## Verwysings
Mosbolletjies

duimnael|regs|Mosbolletjies

**Mosbolletjies** is 'n tradisionele Suid-Afrikaanse brood wat gemaak word van deeg deursuur met druiwemos, en gegeur met anys. Mosbolletjies is eerste deur die Franse Hugenote gemaak, en is soortgelyk aan die Franse *Brioche*.

## Verwysings
Arica

**Arica** (Spaans: [aˈɾika]) is 'n hawestad van Chili aan die Stille Oseaan en die hoofstad van die noordelike Chileense streek *Arica y Parinacota*. Arica is ook 'n munisipaliteit in die provinsie *Arica*. Die stad lê 18 kilometer suid van die grens met Peru en vorm die hoofstad van die gelyknamige provinsie. Die bynaam van die stad is "stad van die ewige lente". Arica het 'n bevolking van 222&nbsp;619 in 2017 gehad.

duimnael|links|'n Panoramiese uitsig oor Arica
Die stad was deel van Peru tot Chileense troepe dit in 1880 tydens die Salpeteroorlog verower het. Een van die bekendste gebeurtenisse tydens hierdie oorlog was die verowering van die *Morro de Arica* ("Kaap Arica") by die stad. Dit was een van die gasheerstede tydens die FIFA Sokker-Wêreldbekertoernooi in 1962.

## Eksterne skakels 
*  
*  Amptelike webwerf
Soöxantella

**Soöxantellas** is enkelsellige dinoflagellate wat in simbiose met mariene ongewerweldes soos korale, jellievisse en seeanemone kan leef. Die meeste soöxantellas val in die genus ***Symbiodinium***, maar sommige is van die genus *Amphidinium* en ander, nog ongeïdentifiseerde taksons kan soortgelyke endosimbiotiese neigings hê. Die naam *Zooxanthella* vir 'n genus (Brandt 1881) word nie meer aanvaar nie. In varswaterhabitats is soortgelyke endosimbionte bekend as **soöchlorellas**.

## Beskrywing 
Soöxantellas is fotosintetiese organismes wat chlorofil a en c en dinoflagellaatpigmente bevat. Dit verskaf die gelerige en bruinerige kleure wat kenmerkend van baie van die gasheerspesies is.

Dinoflagellate is eers as alge geklassifiseer, maar val nou in ’n groot en uiteenlopende groep bekend as Chromalveolata of Chromista waartoe alle dinoflagellate behoort. 
Soöxantellas kan alleen voorkom of in die weefsel van ’n gasheer aanwesig wees enword veral met rifbouende korale verbind, maar kom ook in ander ongewerweldes en protiste voor; hul gashere sluit in baie seeanemone, jellievisse, sekere weekdiere soos die reusemossel *Tridacna*, sponse en platwurms. Baie verskillende spesies soöxantellas kom in gasheerorganismes voor, elk met sy eie aanpassingsvermoë en vlak van verdraagsaamheid teenoor verskillende omgewingsfaktore. Hierdie proses is vermoedelik ’n verdedigingsmeganisme om die korttermyn- metaboliese las op die koraal te verlig. ’n Koraal wat sy soöxantellas uitgewerp het, kan later deur ’n ander spesie beset word wat beter aangepas is by die spesifieke stresfaktore wat in die omgewing teenwoordig is. Daar is egter ’n kans dat die koraal kan doodgaan voordat dit gebeur.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Kultuurteorie

**Kultuurteorie** is 'n vertakking van vergelykende antropologie en semiotiek.

## Bekende kultuurteoloë 
* Slavoj Žižek

## Verwysings
Kuit

[duimnael|280px|Die kuit (eiers) van ’n [anemoonvis. Die swart kolle is ontwikkelende oë.]]

**Kuit** is die eiers en sperma wat waterdiere in die water vrylaat vir voortplanting. Die proses word **kuitskieting** genoem. Die meeste waterdiere, behalwe watersoogdiere en reptiele, plant voort deur kuit te skiet.

## Opsomming 
Kuit bestaan uit die voortplantingselle (gamete) van baie waterdiere; baie sal bevrug raak en kleintjies tot gevolg hê. Kuitskieting behels gewoonlik dat wyfies hul onbevrugte eiers in die water vrylaat, gewoonlik in groot hoeveelhede, terwyl mannetjies terselfdertyd of net daarna spermselle vrylaat om die eiers te bevrug.

Die meeste visse plant voort deur kuitskieting, so ook die meeste ander waterdiere – skaaldiere soos krappe en garnale, weekdiere soos oesters en pylinkvisse, stekelhuidiges soos seekastaiings en seekomkommers, amfibieë soos paddas en watersalamanders, waterinsekte soos eendagsvlieë en muskiete asook korale, wat eintlik klein seediertjies is en nie plante nie. Fungi soos sampioene stel ook ’n wit, veselagtige stof vry wat die matriks vorm waaruit hulle groei.

Daar is baie verskillende maniere waarop kuitskieting plaasvind; dit hang af van die seksuele verskille in anatomie, hoe die geslagte by mekaar aansluiting vind, waar en hoe die kuit geskiet word en of die kuit daarna bewaak word of nie.

## Verwysings 
## Eksterne skakels 
*
*15px Hierdie artikel is vertaal uit die Engelse Wikipedia
Weste

duimnael|300px|Één definisie van die Westerse wêreld is die Europese Enkelmark plus die Anglosfeer.

Die **Weste** of **Westerse wêreld** verwys na Europa en 'n groep gemeenskaplike lande. Die terme *awendland* en *aandland* (Latyn: *occidens*, "sonsondergang, Weste") verwys na Europa in 'n digterlike konteks. Die idee van 'n Westerse deel van die wêreld begin by die Grieks-Romeinse beskawing, Judaïsme, en Christendom. Westerse rasionele en kritiese denke het 'n fondasie in die Atheense demokrasie van antieke Griekeland.

Dit kontrasteer met die Ooste, wat die term is wat algemeen geassosieer word met die kulture van lande in Oos-Asië en die Indiese subkontinent.

## Sien ook 
* Awendland

## Verwysings
Poliep

[duimnael|Poliepe in ’n [rifakwarium.]]

’n **Poliep** in dierkunde is een van die twee vorms wat in die filum Cnidaria aangetref word; die ander is ’n kwalvorm. Poliepe is min of meer silindries en verleng by die as van die vaasvormige lyf. In alleenloperpoliepe is die voetstuk vas aan die voedingsbodem deur middel van ’n hegskyf bekend as die basaalplaat, terwyl dit in kolonies poliepe aan ander poliepe verbind is, óf direk of indirek. Die orale punt bevat die mondopening en word omring deur tentakels.

## Eksterne skakels 
*
*15px Hierdie artikel is vertaal uit die Engelse Wikipedia
Lêer

'n **Rekenaarlêer** of gewoon **lêer** (Engels: **file**) is 'n rekenaarhulpbron wat dit moontlik maak om data in 'n rekenaartoestel te registreer. 'n Vergelyking kan getref word tussen die neerskryf van woorde op papier en die skryf van inligting na 'n rekenaarlêer.

## Sien ook 
* Elektroniese dokument

## Eksterne skakels 
*
Uitloper (biologie)

regs|duimnael|220px|Die biesie *Ficinia spiralis* versprei deur die vorming van uitlopers.
regs|duimnael|220px|’n Silwerkruid (*Argentina anserina*) met sy rooi uitlopers.

**Uitlopers** of **stolonne** in biologie is horisontale verbindings tussen organismes. Hulle kan deel van die organisme of van sy skelet wees. By diere is uitlopers gewoonlik eksoskelette.

## In plantkunde 
In plantkunde is uitlopers stingels wat op die grondoppervlak of net onder die grond groei en waaruit nuwe plante spruit. Risome, daarenteen, is wortelagtige stingels wat óf bogronds horisontaal óf ondergronds in ander rigtings kan groei.

Uitlopers ontstaan aan die basis van die plant. In aarbeie is die basis bogronds, maar in baie knolplante met risome is die uitlopers ondergronds en vorm hulle lote wat op die punte of by die stingelknope uit die grond lig. Die knope van die uitlopers produseer wortels, en hormone wat deur die wortels vervaardig word, veroorsaak dat die uitloper lote met normale blare vorm. 

Ná die vorming van die nuwe plant gaan die uitloper gewoonlik ná ’n jaar of twee dood, terwyl risome nog jare lank of solank as wat die plant lewe, kan voortbestaan. 

’n Aantal plante het risome op grondvlak of bogronds, soos baie orgideespesies.

## In dierkunde 
Sommige mosdiertjies en sagte korale vorm kolonies deurdat individuele diertjies deur uitlopers verbind word. 

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Kanarieklimop

'n **Kanarieklimop** (*Senecio tamoides*) is 'n immergroen plant in die familie Asteraceae, wat inheems is aan Suid-Afrika, Eswatini en Zimbabwe.

## Eienskappe 
Dit is 'n immergroen plant met glansblare wat tot 4&nbsp;m hoog word. Groot blomknoppe met heldergeel madeliefagtige blomme en 'n geurige reuk, blom vanaf Maart tot Julie.

Kanarieklimop is 'n slingerplant en nie 'n rankplant nie want dit het nie hegrankies nie. Dit slinger met sy slap stingels teen of om ander plante op of gebruik die ander plante as ondersteuning.

## Verwysings
Zoantharia

**Zoantharia** (ook Zoanthidea of Zoanthiniaria) is ’n orde van die filum Cnidaria wat algemeen in koraalriwwe, die diepsee en baie ander see-omgewings dwarsoor die wêreld aangetref word. Hulle het ’n verskeidenheid kolonieformasies en talle kleure. Hulle kom voor as individuele poliepe, vas aan ’n stolon of ’n mat wat geskep kan word van klein stukkies sediment, sand en rotse. 

Hulle is van die mees algemene korale in rifakwariums, plant maklik voort en kan in baie watertoestande groei.

## Families en genusse 
Die families en genusse in die orde Zoantharia  is:
* Abyssoanthidae
** *Abyssoanthus* Reimer & Fujiwara in Reimer, Sinniger, Fujiwara, Hirano & Maruyama, 2007
* Epizoanthidae
** *Epizoanthus* Gray, 1867
** *Paleozoanthus* Carlgren, 1924
** *Thoracactis* Gravier, 1918
* Hydrozoanthidae
** *Hydrozoanthus* Sinniger, Reimer & Pawlowski, 2010
** *Terrazoanthus* Reimer & Fujii, 2010
* Microzoanthidae
** *Microzoanthus* Fujii & Reimer, 2011
* Nanozoanthidae
** *Nanozoanthus* Fujii & Reimer, 2013
* Neozoanthidae
** *Neozoanthus*
* Parazoanthidae
** *Bergia (cnidaria)|Bergia* Duchassaing & Michelotti, 1860
** *Bullagummizoanthus* Sinniger, Ocaña & Baco, 2013
** *Antipathozoanthus* Sinniger, Reimer & Pawlowski, 2010
** *Corallizoanthus* Reimer in Reimer Nonaka Sinniger & Iwase, 2008
** *Hurlizoanthus* Sinniger, Ocaña & Baco, 2013
** *Isozoanthus* Carlgren, 1905
** *Kauluzoanthus* Sinniger, Ocaña & Baco, 2013
** *Kulamanamana* Sinniger, Ocaña & Baco, 2013
** *Mesozoanthus* Sinniger & Haussermann, 2009
** *Parazoanthus* Haddon & Shackleton, 1891
** *Savalia (genus)|Savalia* Nardo, 1814 (sininiem: *Gerardia*)
** *Umimayanthus* Montenegro, Sinniger & Reimer, 2015
** *Zibrowius* Sinniger, Ocaña & Baco, 2013
* Sphenopidae
** *Palythoa* Lamouroux, 1816
** *Sphenopus (coral)|Sphenopus* Steenstrup, 1856
* Zoanthidae
** *Acrozoanthus* Saville-Kent, 1893
** *Isaurus* Gray, 1828
** *Zoanthus* Cuvier, 1800

## Verwysings 
## Eksterne skakels 
*
*
*15px Hierdie artikel is vertaal uit die Engelse Wikipedia
World Register of Marine Species

Die **World Register of Marine Species** (**WoRMS**) is ’n databasis met ’n gesaghebbende en omvattende lys name van mariene organismes.

## Inhoud 
Die inhoud word deur wetenskaplike kenners van elke groep organismes geredigeer en onderhou. Hulle kontroleer die gehalte van die inligting, wat verkry word uit vaktydskrifte en ander databasisse. WoRMS gee geldige name vir alle mariene organismes, maar verskaf ook inligting oor sinonieme en ongeldige name. Die databasis word voortdurend bygewerk terwyl nuwe spesies ontdek en deur wetenskaplikes beskryf word. Die name en taksonomie van bestaande spesies word dikwels gekorrigeer of verander namate nuwe navorsing voortdurend gepubliseer word.

## Verwysings
Elektroniese dokument

[duimnael|regs|'n Ikoon vir 'n [tekslêer, 'n tipe elektroniese dokument.]]

'n **Elektroniese dokument** is 'n rekenaarlêer wat bedoel is vir gebruik in elektroniese formaat sowel as in gedrukte formaat. Aan die begin van rekenaars was afvoer noodwendig op papier gedruk, maar met die koms van rekenaarnetwerke het dit meer gerieflik geword om elektroniese dokumente eerder as gedrukte dokumente te deel.

## Sien ook 
* Rekenaarlêer
National Review

***National Review*** (***NR***) is 'n Amerikaanse halfmaandelikse tydskrif wat op nuus en kommentaar in verband met politieke, sosiale, en kulturele sake fokus. Die tydskrif is deur die outeur William F. Buckley Jr. in 1955 gestig en die redakteur in 2017 was Rich Lowry. Dit speel sedert stigting 'n noemenswaardige rol in die ontwikkeling van konserwatisme in die Verenigde State. Die aanlyn weergawe, onder redaksie van Charles C. W. Cooke, heet ***National Review Online***. Die aanlynweergawe stel inhoud en artikels beskikbaar wat nie in die gedrukte weergawe verskyn nie.

## Verwysings 
## Eksterne skakels 
*  NRO, *National Review* Online
Eksoskelet

[duimnael|Die afgewerpte eksoskelet van ’n [naaldekokernimf.]]

’n **Eksoskelet** (van die Griekse έξω *éxō*, "buite", en σκελετός *skeletos*, "skelet") is die eksterne skelet wat ’n dier se lyf ondersteun en beskerm, in teenstelling met die interne of endoskelet van byvoorbeeld ’n mens.

Voorbeelde van diere met eksoskelette sluit in insekte soos sprinkane en kakkerlakke, en skaaldiere soos krappe en krewe. Die skulpe of doppe van sekere weekdiere soos sponse, slakke, chitone en seilslakke is ook eksoskelette. Sommige diere soos skilpaaie het beide ’n endo- en eksoskelet.

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Tekslêer

'n **Tekslêer** is 'n tipe rekenaarlêer en elektroniese dokument wat as 'n reeks lyne van teks in elektroniese formaat gestoor word. 'n Tekslêer bestaan binne 'n rekenaarlêerstelsel. Soms word daar aan die einde van 'n tekslêer een of meer spesiale karakters geplaas om die einde van die lêer aan te dui. Hierdie karakters staan as einde-van-lêer-karakters (Engels: *end-of-file characters* of *EOF characters*) bekend en was vereis onder CP/M- en MS-DOS-bedryfstelsels. In moderne bedryfstelsels soos Windows en Unix-soortige stelsels word einde-van-lêer-karakters nie meer gebruik nie.
Hexacorallia

**Hexacorallia** is ’n subklas van Anthozoa wat uit sowat 4&nbsp;300 spesies waterorganismes bestaan wat as poliepe voorkom; hulle het gewoonlik tentakels in veelvoude van ses. Dit sluit al die steenkorale in, waarvan die meeste in kolonies voorkom en koraalriwwe vorm, sowel as al die seeanemone en soantiede, wat geklassifiseer word in ses bestaande ordes. 

## Filogenie 
Hexacorallia word beskou as monofileties (met al sy spesies wat van ’n enkele voorsaat afstam); sommige meen egter baie van die huidige ordes is nie. Histories is Ceriantharia en Antipatharia beskou as aparte subklasse met die naam Ceriantipatharia, maar meer onlangse genetiese studies plaas hulle in Hexacorallia, met Ceriantharia as die oudste groep, of basale klade.
*Numidiaphyllida †
*Kilbuchophyllida †
*Heterocorallia †
*Rugosa †
*Heliolitida †
*Tabulata †
*Cothoniida †
*Tabuloconida †

## Verwysings 
## Eksterne skakels 
*
*
*15px Hierdie artikel is vertaal uit die Engelse Wikipedia
Medusa (biologie)

’n **Medusa** of **kwalvorm** in biologie is ’n lewensvorm met lang tentakels van die filum Cnidaria waarin die organisme se lyf in die vorm van ’n sambreel is, in teenstelling met dié van poliepe. Medusas wissel van ’n klokvorm tot ’n dun skyf. Die mondopening is aan die onderste oppervlak geleë, wat gedeeltelik met ’n membraan toegegroei kan wees. 

Alle medusaproduserende spesies behoort tot die subfilum Medusozoa.

Die term "medusa" is in 1752 deur Linnaeus geskep, dit verwys na die kop van die mitologiese Medusa met sy "tentakels". Die Duitse bioloog Ernst Haeckel het die woord gewild gemaak deur sy lewendige illustrasies, veral in *Kunstformen der Natur*. 

## Eksterne skakels 
*15px Hierdie artikel is vertaal uit die Engelse Wikipedia